laion/Wikipedia-Exotic huggingface dataset:
פוספטודרקו

פוספטודרקו (שם מדעי: Phosphatodraco; מילולית: "דרקון זַרְחָה") הוא סוג של פטרוזאור ממשפחת האזדרקיים אשר נמצא בשנת 2000 ליד העיר קוריבגה (אנ') שבמרכז מרוקו ותואר ב-2003. המאובנים כללו שרידי חוליות צוואר ארוכות, אחת מהם באורך 30 ס"מ, השלמות ביותר שנמצאו מבני משפחת האזדרקיים. שם המין נקרא על חבל הארץ הקדום מאוריטניה. הפוספטודרקו היה מראשוני בני משפחתו שהתגלו בצפון אפריקה, אך בהמשך התגלו עוד מינים כמו האלנקה. הוא היה קרובו של הקוואצלקואטלוס, גדול המעופפים מעולם וכנראה נראה כמותו. מעופף גדול זה היה בעל מוטת כנפיים של 5 מטרים והיצור היה בעל לסתות ארוכות ודקות כמו מקור חסידה גדולה שהיו חסרות שיניים. היה לו צוואר ארוך מאוד שאולי גרם לתנועה מגושמת על הקרקע. כנראה שהוא ניזון כמו מרבו מנבלות של דינוזאורים טורפים ואולי תפס יצורים קטנים במקורו. הוא חי בקרטיקון העליון שלפני 66 מיליון שנה ונכחד עם הכחדת הקרטיקון הגדולה. זוחל מעופף זה נראה בסדרה כוכב פרהיסטורי. מדיה וקבצים בנושא פוספטודרקו בוויקישיתוף פוספטודרקו, באתר האנציקלופדיה של החיים (באנגלית) פוספטודרקו, באתר GBIF (באנגלית)
וסלין טופאלוב

וסלין טופאלוב (בבולגרית: Веселин Топалов; נולד ב-15 במרץ 1975) הוא שחמטאי בולגרי בדרגת רב-אמן. נכון לפברואר 2020, מדורג במקום ה-18 בעולם והראשון בבולגריה לפי מד כושר. וסלין טופאלוב למד מאביו לשחק שחמט בגיל 8. ב-1989 ניצח באליפות העולם מתחת לגיל 14. ב-1990 זכה במדליית כסף באליפות העולם מתחת לגיל 16. הפך לרב אמן ב-1992. בשנת 2000 העפיל לגמר של המועמדים לאליפות העולם של פיד"ה. הפך לאלוף העולם של פיד"ה ב-2005 לאחר שניצח באליפות עם 10 נקודות מ-14 אפשריות. בתחרות זו סירב לשחק קראמניק, שהפסיד לטופאלוב מספר פעמים בשנה שקדמה לה. טופאלוב הוא השחקן הרביעי בעולם שעבר את רף ה-2800 נקודות במד הכושר של פיד"ה (אחרי קספרוב, קראמניק ואנאנד). בשנת 2008 וסלין טופאלוב ניצח בתחרות העל בבילבאו (קטגוריה 21). באליפות העולם בשחמט 2012 הוא הודח ברבע הגמר על ידי גטה קמסקי. וסלין טופאלוב זכה בסבב הגרנד פרי השני (2013–2012). בשנת 2014 בתחרות המועמדים הוא סיים במקום השמיני. בשנת 2016 בתחרות המועמדים הוא סיים במקום השמיני. בשנת 2015 הוא ניצח בתחרות העל בנורווגיה. טופאלוב הפך לראש הקבוצה הבולגרית באולימפיאדת השחמט ב-1994. באותה שנה בולגריה זכתה במקום החמישי. בשנים 1994 ו-2014 הוא זכה במדליית זהב אישית. בשנים 1998 ו-2000 זכה במדליית כסף אישית. אליפות העולם בשח מהיר 2012 תחרות המועמדים 2014 גביע סינקפילד בשנים: 2014, 2016 תחרות העל בנורווגיה 2015 מדיה וקבצים בנושא וסלין טופאלוב בוויקישיתוף וסלין טופאלוב, באתר צ'סגיימס (באנגלית) וסלין טופאלוב, באתר פיד"ה (באנגלית)
צמיד כושר

צמיד כושר הוא מכשיר אלקטרוני המשמש למעקב אחר מידע הקשור לכושר גופני כגון ספירת צעדים, חישוב כמות הקילומטרים שהולכים, חישוב רמת הפעילות הגופנית הכוללת, חישוב שריפת קלוריות, ובמקרים מסוימים גם פיקוח על קצב פעימות הלב ועל ואיכות השינה. זהו סוג של מחשוב לביש ומסונכרנים, במקרים רבים באופן אלחוטי, עם מחשב או טלפון חכם. המטרה העיקרית של צמיד הכושר היא להגביר את המוטיבציה של המשתמש, ולאפשר לו לשפר את ביצועיו. צמידי כושר הם למעשה גרסאות משודרגות של פדומטרים (מד צעדים). חלק מצמידי הכושר מסוגלים ליידע את המשתמשים כאשר הם ביצעו מטרות יומיות כמו ללכת מעל ל-10,000 צעדים ביום, או כאשר הם אינם פעילים לאורך זמן רב מדי, וכמו גם לספק דוחות ותרשימים על הפעילות הגופנית היומית והחודשית. חלק גדול מההצלחה של צמידי הכושר נובעת מהממד החברתי של שיתוף המידע באמצעות מדיה חברתית והתחרות על השגת תוצאות גבוהות יותר בין בני זוג או קולגות. Fitbit - מייצרת את צמידי הכושר Fitbit Flex, Fitbit Uno, Fitbit Cremallera, Fitbit Surge, Fitbit Cargo, Fitbit Cargo HR. גרמין - מייצרת את צמידי הכושר Garmin Vivofit, Garmin Vivofit 2, Garmin Vivosmart, Garmin Vivoactive Huawei. מיקרוסופט - מייצרת את צמיד הכושר Microsoft band. נייקי - מייצרת את צמידי הכושר Nike+ FuelBand y Nike+ FuelBand SE. סמסונג - מייצרת את צמיד הכושר Samsung Gear Fit. סוני - מייצרת את צמידי הכושר Sony SmartBand SWR10, Sony SmartBand Talk SWR30. Xiaomi - יצרנית של Xiaomi Mi Band מדיה וקבצים בנושא צמיד כושר בוויקישיתוף Jeff Beckham, "Fitness Trackers Use Psychology to Motivate Couch Potatoes", Wired, April 19, 2012. Jill Duffy, "The Best Activity Trackers for Fitness", PC Magazine, May 22, 2013. Caroline McCarthy, "Work out, get on scale...tell your friends?", CNET, July 21, 2010. G. F., "Quantified self: Fit, fit, hooray!", Babbage, The Economist, May 24, 2013. Chuong Nguyen, "Zamzee Activity Tracker Hopes to Combat Obesity in Children", Ubergizmo, November 23, 2010. Daniel Rubino, "Microsoft Band: Unboxing and hands-on tour of Microsoft's new 'smart' wearable", WindowsCentral, October 30, 2014, retrieved October 31, 2014. Matt Burns,"Sony’s Waterproof Wearable To Be Available Worldwide In March", TechCrunch, February 23, 2014, retrieved September 14, 2014. Anurag Kumar, "Sony SmartBand Talk SWR30 launched with 1.4" e-paper display at IFA 2014", Gizmo Bolt September 3, 2014, retrieved September 14, 2014.
מני צוקרל

מנחם (מני) צוקרל (נולד ב-8 בפברואר 1983) הוא שחקן, חקיין, כוכב ילדים, קומיקאי ובדרן ישראלי. הוא מוכר בשם הבמה "מני ממטרה". מני צוקרל נולד בכפר סבא לאלי, ממוצא טורקי, ותלמה, ילידת הודו. שם הבמה שלו, "מני ממטרה", הומצא בידי חבריו עוד בילדותו, בעקבות חיקוי הממטרה שהיה עושה להם, והשם ליווה אותו מאז לאורך השנים. טרם שירותו הצבאי, השלים צוקרל לימודי עתודה טכנולוגית במסלול הנדסאי תעשייה וניהול. ב-2003 התגייס לצבא ושובץ לשרת במקצוע שרכש במחלקת הבינוי והתקציבים של בה"ד 20, שם גילו במהרה את כישוריו הבימתיים והוסיפו לו תפקיד נוסף - "סטנדאפיסט צבאי". כך, ההופעה הראשונה שלו הייתה מול 600 חניכים מחיל החימוש. לאחר סיום שירותו הצבאי הצטרף צוקרל ב-2007 לצוותי בידור במלונות באילת. ב-2009 החל צוקרל להופיע בימי הולדת, לצד עבודה בצוות הבידור של ה"מימדיון". שם הכיר את אורן פודור, שהיה לשותפו למופעי סטנד-אפ. השניים כתבו קטעי מערכונים בהם הופיעו במועדוני סטנדאפ ואף בתוכניות בערוץ ביפ. לאחר החלטתו של פודור לפרוש מפעילות כחלק מצמד הבדרנים, עבר צוקרל להתמקד בהופעות לילדים. ב-2013 השתתף בקליפ שכלל אומני ילדים ונוצר למען הצלת הילד אליעזר חיים, שם פגש לראשונה את יובל שם-טוב, הידוע כ"יובל המבולבל". בשנת 2014 השתתף צוקרל כאורח בסדרה "מר עגבנייה" בכיכובו של יובל המבולבל. לאחר מכן הגה ויצר עימו שם-טוב, שהפך למנהלו האמנותי של צוקרל, את הדמות "מני ממטרה", והשניים כתבו והלחינו את המערכונים. שנה לאחר מכן החל צוקרל להיות מיוצג על ידי חברת NMC בשיתוף עם שם-טוב. ב-2016 החל להופיע במופע משלו והצטרף להפקת הקיץ "פסטיפאן - הפתעה בחופשה". בהמשך, הופיע ברצף של הפקות לחג החנוכה: ב"אופס הילדים התכווצו" (ב-2016), שנה אחר כך בהפקה "מותק הטרול הקסום". בשנת 2018 השתתף ב"קסם של משחק". בחנוכה 2019 כיכב בהפקה "מותק - גיבורי החלומות". בפברואר של אותה השנה השתתף בפרסומת לחברת "פלאפון", ובאותה שנה החל להשתתף בסדרה "מה קרה למני ממטרה?". ב-2020 פורסמה סדרה חדשה בשם "מני ממטרה והמלון המטורף". בשנת 2021 השתתף בפעם השלישית במופע "מותק של משפחה". בחנוכה של שנת 2022 השתתף במחזמר "הצגה של משפחה" לצד אשתו פרלה דנוך, מיכאל ושירן ספיר והשחקן מני צור. במלחמת חרבות ברזל התפרסם כי צה"ל השמיע למחבלי חמאס במשך שעות רבות את השיר "מני ממטרה" כששהו במעצר. צוקרל נשוי לשחקנית פרלה דנוך, בתו של הזמר רמי דנוך. השניים השתתפו בתוכנית המציאות "זוג מנצח VIP", ששודרה בשנת 2021. אתר האינטרנט הרשמי של מני צוקרל מני צוקרל, ברשת החברתית פייסבוק מני צוקרל, ברשת החברתית אינסטגרם מני צוקרל, סרטונים בערוץ היוטיוב מני צוקרל, במיזם "אישים" לתיעוד היצירה הישראלית מני ממטרה (אורכב 18.04.2019 בארכיון Wayback Machine), באתר NMC הנשק הסודי של צה"ל: מני ממטרה בריאיון על השיר שהושמע למחבלי החמאס-דאעש בזמן המעצר, נבדק ב-2024-01-06
לנצ'יה גמא

לנצ'יה גמא (באיטלקית: Lancia Gamma) היא מכונית סלון מתוצרת יצרנית הרכב האיטלקית לנצ'יה אשר יוצרה בין השנים 1976–1984. 4 דלתות - פסטבק סלון. 2 דלתות - קופה. סדרה ראשונה - יוצרה בין השנים 1976-1979, יוצרו 4,315 יחידות. סדרה שנייה - יוצרה בין השנים 1980-1984, יוצרו 2,474 יחידות. "Gamma 2000". "Gamma 2500". "Gamma 2500 i. e". יוצרו 6,790 יחידות. 5 נוסעים (דגם 4 דלתות). מנוע הנעה קדמית. מכונית הקונספט לנצ'יה מגגמה מסוג מיניוואן קומפקטי שהוצגה בשנת 1978 מבוססת על הפלטפורמה של "לנצ'יה גמא". "לנצ'יה גמא" "לנצ'יה גמא", שנת 1980 "לנצ'יה גמא" "לנצ'יה גמא" "לנצ'יה גמא" - קופה "לנצ'יה גמא" - קופה, דגם "2500 IE" "לנצ'יה גמא" - קופה "לנצ'יה גמא" - קופה "לנצ'יה גמא" - קופה, שנת 1982 לנצ'יה לנצ'יה 2000 מדיה וקבצים בנושא לנצ'יה גמא בוויקישיתוף לנצ'יה גמא, סרטון באתר יוטיוב "לנצ'יה גמא" - קטלוג automobile-catalog.com/model/lancia/gamma "לנצ'יה גמא" 4 דלתות, מנוע 2,000, שנת 1976 - מפרט carfolio.com/specifications/models/car "לנצ'יה גמא" viaretro.com/2017/10/lancia-gamma-coupe "לנצ'יה גמא" דגם 2500 i. e - מפרט carfolio.com/specifications/models ייצור עצמי / ראו "לנצ'יה גמא" pininfarina.it/repository/Gruppo/Produzionecomplessiva
נמיקולופטרוס

נמיקולופטרוס (שם מדעי: Nemicolopterus; משמעות השם: "כנף של תושב יער") הוא סוג של זוחל מעופף מהסדרה הקדומה פטרוזאורים. הוא חי לפני 120 מיליון שנה לערך, בתקופת הקרטיקון של סין. מאובני הפטרוזאור התגלו ב-2008 בתצורת ג'יופוטאנג, מחוז ליאונינג שבצפון סין כחלק מאוסף של "המכון לחולייתנים פלאונתולוגים ופלאואנתרופולוגים" של בייג'ינג. המאובנים השתייכו למין יחיד - Nemicolopterus crypticus. השם "kryptos" משמעו "מתחבא". הנמיקולופטרוס היה הקטן שבכל מיני הפטרוזאורים מעולם והוא היה בעל מוטת כנפיים של 25 ס"מ בלבד, כמו של דרור הבית. ממצאים של עצמות החזה מוכיחים שמדובר היה בפרטים בוגרים לגמרי, אם כי כמה החוקר דארן נאיש סובר שהפרט רק החל לעוף ואולי היה קרוב בגודלו לסינופטרוס (Sinopterus). למרות גודלו הקטן הוא דווקא היה שייך לקבוצת הפטרודקטיליים, מאבותיהם של המעופפים הגדולים ביותר בעולם. הוא היה מקרוביהם של הטפג'ריים וקרוב רחוק של האורניתוכיריים. בדומה למיני הטפג'ריים והאזדרקיים העצומים הוא היה חסר שיניים בלסתותיו החלולות. פטרוזאור זה היה שוכן יבשה שצד חרקים במהירות וכנראה קינן על עצים. דבר זה מבוסס על התאמות באצבעותיו ובזרועותיו לטיפוס על עצים כמו מינים של טפג'ריים ובניגוד לשאר הפטרוזאורים שחיו בקרבת הים. מדיה וקבצים בנושא נמיקולופטרוס בוויקישיתוף נמיקולופטרוס, באתר האנציקלופדיה של החיים (באנגלית) נמיקולופטרוס, באתר GBIF (באנגלית)
סקאצ'י

סקאצ'י (בהונגרית: Szakácsi) הוא כפר קטן במחוז בורשוד-אבאוי-זמפלן שבצפון מזרח הונגריה. בסקאצ'י חיו מעט יהודים ובמקום קיים עדיין בית קברות יהודי. מדיה וקבצים בנושא סקאצ'י בוויקישיתוף אתר האינטרנט הרשמי של סקאצ'י מפקד האוכלוסין ההונגרי 2018 בית הקברות היהודי בסקאצ'י(בהונגרית) מפקדי האוכלוסין של יהודי הונגריה, 1993 ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
סלונה (כפר)

סלונה (בהונגרית: Szalonna) הוא כפר במחוז בורשוד-אבאוי-זמפלן שבצפון מזרח הונגריה. בסלונה הייתה קהילה יהודית קטנה ובמקום קיים עדיין בית קברות יהודי. מדיה וקבצים בנושא סלונה בוויקישיתוף אתר האינטרנט הרשמי של סלונה (בהונגרית) מפקד האוכלוסין ההונגרי 2018 בית הקברות היהודי בסלונה(בהונגרית) מפקדי האוכלוסין של יהודי הונגריה, 1993 ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
אנהגואריים

אנהגואריים (שם מדעי: Anhangueridae) היא משפחה של פטרוזאורים גדולים שחיו בתור הקרטיקון לפני 120-94 מיליון שנה. במראם הם הזכירו את האורניתוכיריים ובעבר השתייכו אליהם. לא כל החוקרים מכירים בה וחלק מחשיבים את מיניה לקרוביהם האורניתוכיריים. במשפחה שלושה סוגים הידועים רק ממאובנים מברזיל ומרחבי סין. בני משפחה זו היו בעלי מוטת כנפיים גדולה והם כנראה דאו על זרמי אוויר חם. היו להם לסתות ארוכות ובתוכם שורת שיניים דקות ומחטיות ששימשו ללכידת טרף. הלסת הייתה צרה וישרה וחסרת הבליטות של חלק מהאורניתוכיריים כמו הטרופאוגנטוס אך בעלת ציצה כרבולתית בקצה הראש. מעופפים אלה כנראה היו אוכלי דגים שחיו סמוך לים. על היבשה הם היו מגושמים יותר ונעו על גפיהם הקדמיות הצנומות שמהם נמתחו כנפיהם והם היו חסרי זנב. כל המינים נכחדו עד לפני 94 מיליון שנה. אנהגוארה (Anhanguera) ליאונינגופטרוס (Liaoningopterus) מארדקטילוס (Maaradactylus)? קולובורינכוס (Coloborhynchus)? Siroccopteryx Uktenadactylus מדיה וקבצים בנושא אנהגואריים בוויקישיתוף אנהגואריים, באתר האנציקלופדיה של החיים (באנגלית) אנהגואריים, באתר GBIF (באנגלית)
מיירזאורוס

מיירזאורוס (שם מדעי: Meyerasaurus) הוא סוג של זוחל ימי בן למשפחת הרומלסוזאוריים שבקבוצת הפליואוזאורודים אשר חי בתור היורה בקרבת גרמניה לפני 183-180 מיליון שנה. המאובנים שלו התגלו ב-1910 בדרום-מזרח גרמניה, באזור וירטמברג. עם זאת הוא נחשב תחילה למין של פליוזאורוס ורק לאחר 100 שנה הועבר לסוג זה, אשר קרוי על שם הפלאונטולוג והסופר הגרמני הרמן וון מייר. המיירזאורוס היה בעל גולגולת רחבה באורך 37 ס"מ שהכילה לסתות כבדות מלאות שיניים מחודדות וגוף באורך 3.35 מטר. בצורתו דמה לפליוזאורוס או לליופלרודון והיה בעל סנפירים רחבים וזנב שטוח בקצה הגוף ששימש להאצה. בניגוד לפליוזאורוס היה לו צוואר ארוך וראש קטן יחסית. מעריכים כי הוא קרוב יותר לרומלאוזאורוס עקב כך. יצור זה היה טורף ימי גדול שניזון מדגים, רכיכות ואולי מזוחלי ים אחרים. הוא ניזון באמצעות טלטול טרף בחוזקה או בליעתו. לא ברור אם יכל לצאת מהמים כדי להטיל ביצים או שהשריץ צאצאים חיים במים כמו האיכתיוזאורים. מדיה וקבצים בנושא מיירזאורוס בוויקישיתוף מיירזאורוס, באתר האנציקלופדיה של החיים (באנגלית) מיירזאורוס, באתר GBIF (באנגלית)
רומלסוזאוריים

רומלסוזאוריים (שם מדעי: Rhomaleosauridae) היא משפחה של זוחלים ימיים נכחדים מקבוצת הפליואוזאורודים אשר שגשגו בתור היורה לפני 201-161 מיליון שנה בימים שלחופי אירופה, אמריקה הצפונית והדרומית וכנראה שגם באסיה. זוחלים אלה היו טורפי-על בימים שחיו לצד קרוביהם הפליוזאוריים הענקיים וניזונו ממיני דגים, כרישים, רכיכות גדולות וזוחלי ים אחרים ואולי גם מפטרוזאורים מנמיכי עוף. בעזרת לסתותיהם החזקות הם יכלו לנשוך בחוזקה את הטרף ולטלטלו בדומה לתנינים מודרניים. עם זאת לסתותיהם היו קצרות יותר מאלה של הפליוזאוריים והיו בעלי צוואר ארוך יותר, אשר הזכיר את צוואר הפלסיוזאורודים. Anningasaura Archaeonectrus Atychodracon Avalonnectes Bishanopliosaurus Borealonectes Eurycleidus Maresaurus מיירזאורוס (Meyerasaurus) רומלאוזאורוס (Rhomaleosaurus) Sthenarosaurus Stratesaurus Yuzhoupliosaurus מקרופלטה (Macroplata) מדיה וקבצים בנושא רומלסוזאוריים בוויקישיתוף רומלסוזאוריים, באתר האנציקלופדיה של החיים (באנגלית) רומלסוזאוריים, באתר GBIF (באנגלית)
סימולסטיס

סימולסטיס (שם מדעי: Simolestes; מילולית: "הגנב המאזין") הוא סוג של זוחל ימי ממשפחת הפליוזאוריים אשר חי באמצע-סוף היורה לפני 170-145 מיליון שנה באוקיינוסים הפרהיסטוריים. מאובניו נמצאו בחופי דורסט שבדרום אנגליה, בצרפת ובהודו. בסוג זה נכללו 3 מינים, אך שניים מהם אולי מבוטלים. הסימולסטיס היה קרובו של הליופלרודון המפורסם והוא חי בצורה דומה. אורכו הממוצע הגיע ל-4.6 אך כנראה שיכל לעלות גם על 6 מטרים, יותר מתנין ים. היה לו ראש גדול ושטוח עם לסתות גדולות ורחבות מלאות שיניים חדות שיכלו להיפער לרווחה כדי לבלוע טרף גדול. בעזרת סנפיריו הרחבים הוא יכל להאיץ במהירות. כמו להרבה פלזיוזאוריה היו לו בלוטות מלח להפרשה של מלחי הים מגופו. הוא היה טורף-על שניזון ממיני דגים, אמוניטים, בלמניטים ודיונונים לצד כמה זוחלים ימיים איטיים ממנו. ייתכן שהיה צולל למים עמוקים כדי למצוא רכיכות בדומה לראשתן או ללווייתני המקור. מדיה וקבצים בנושא סימולסטיס בוויקישיתוף סימולסטיס, באתר האנציקלופדיה של החיים (באנגלית) סימולסטיס, באתר GBIF (באנגלית)
לנצ'יה 2000

לנצ'יה 2000 (באיטלקית: Lancia 2000) היא מכונית סלון מתוצרת יצרנית הרכב האיטלקית לנצ'יה אשר יוצרה בין השנים 1971–1975. 4 דלתות - סלון. 2 דלתות - קופה. 4 דלתות. 5 נוסעים. מנוע בנזין. מנוע הנעה קדמית. תאוצה בין 0-100 קמ"ש היא 11.3 שניות (מנוע 1,991 סמ"ק המפיק 115 כ"ס, בדגם קופה). "2000" - יוצרו 8,844 יחידות בין השנים 1971-1975. "2000 i.e." - יוצרו 5,475 יחידות בין השנים 1972-1975. "2000 Coupé" - יוצרו 1,399 יחידות בין השנים 1971-1975. "Coupé HF 2000" - יוצרו 1,229 יחידות בין השנים 1971-1975. "לנצ'יה 2000 קופה" (מימין), "לנצ'יה 2000 סדאן" (משמאל) "לנצ'יה 2000" "לנצ'יה 2000" "לנצ'יה 2000" - מבט ללוח מחוונים "לנצ'יה 2000" "לנצ'יה 2000", דגם "HF", שנת 1972 - קופה "לנצ'יה 2000", דגם "HF", שנת 1972 - קופה "לנצ'יה 2000" - קופה "לנצ'יה 2000", קופה - מבט ללוח מחוונים לנצ'יה מדיה וקבצים בנושא לנצ'יה 2000 בוויקישיתוף לנצ'יה היסטוריה / ראו "לנצ'יה 2000 סדאן lanciastory.pl/1960-lancia-flavia-berlina "לנצ'יה 2000" קופה autoevolution.com/cars/lancia-2000-coupe-1971 "לנצ'יה 2000" - אנציקלופדיה איטלקית woiweb.com/index.php/Lancia_2000 "לנצ'יה 2000 דגם HF" stelvio.dk/uk/product_detail.asp?mode
Fitbit

Fitbit (פיטביט) היא חברת מוצרי אלקטרוניקה אמריקאית שנוסדה ב-1 במאי 2007 בסן פרנסיסקו שבקליפורניה על ידי ג'יימס פארק ואריק פרידמן, במקור בשם "Healthy Metrics Research, Inc". החברה מייצרת צמידי כושר המשמשים למעקב אחר מידע הקשור לכושר גופני כגון ספירת צעדים, חישוב כמות הקילומטרים שהולכים, חישוב רמת הפעילות הגופנית הכוללת, חישוב שריפת קלוריות, קצב פעימות הלב, דפוסי שינה, ומידע נוסף הכרוך בפעילות גופנית. בינואר 2021 נרכשה החברה על ידי גוגל. החברה נוסדה בשנת 2007 על ידי ג'יימס פארק ואריק פרידמן במטרתם הייתה ליצור מכשיר שיעודד אנשים לנהל אורח חיים בריא יותר. המוצר הראשון של החברה, ה-Fitbit Tracker, יצא לשווקים בשנת 2009. המכשיר הראשון הזה היה מסוגל לעקוב אחר מספר הצעדים שהאדם שעונד אותו עשה, המרחק שהאדם הלך, כמות הקלוריות שהאדם שרף במהלך היום, ואיכות השינה של האדם. המכשיר צבר בתחילת הדרך פופולריות רבה בקרב חובבי כושר. לאורך השנים החברה החלה למכור גם מוצרים אחרים כמו שעונים חכמים ומשקל חכם. כל דור חדש של מכשירים הכיל גם תכונות מתוחכמות יותר, כמו בין היתר היכולת לראות מהו קצב פעימות הלב בכל רגע נתון, היכולת להשתמש בנתוני GPS, היכולת לקבל מסרים כתובים והודעות דואר אלקטרוני מהטלפון החכם, ועוד. קטגוריות המוצרים העיקריות של החברים הן: צמידי כושר - המכשירים הללו, אשר כוללים בין היתר את סדרת המכשירים "Fitbit Inspire" ו-"Fitbit Charge", מסוגלים לעקוב בכל רגע נתון אחר הפעילויות היומיומיות של האדם שעונד אותם - נתונים כמו מספר הצעדים, המרחק שהאדם הלך לאורך כל היום, וכמות הקלוריות שהאדם שרף לאורך היום. חלק גדול מצמידי הכושר מסוגלים לספק גם מידע כמו קצב פעימות הלב, ודפוסי שינה. שעונים חכמים - המכשירים הללו, אשר כוללים בין היתר את סדרת המכשירים "Fitbit Versa" ו-"Fitbit Sense", מספקים בין היתר מידע מקיף אודות הבריאות והכושר של האדם שעונד אותם, בנוסף ליכולת לקבל התראות שונות, לשמוע מוזיקה, ולהפעיל אפליקציות שונות. משקל חכם - מכשירי "Fitbit Aria" מסוגלים למדוד משקל, אחוזי שומן ו-BMI, ומסנכרנים את הנתונים עם אפליקציית Fitbit בטלפון החכם. Fitbit Ultra Fitbit Zip Fitbit Flex Fitbit Charge HR מדיה וקבצים בנושא Fitbit בוויקישיתוף אתר האינטרנט הרשמי של Fitbit Fitbit, ברשת החברתית פייסבוק Fitbit, ברשת החברתית אקס (טוויטר) Fitbit, ברשת החברתית אינסטגרם Fitbit, סרטונים בערוץ היוטיוב Fitbit, הבלוג הרשמי Fitbit, באתר פינטרסט
רפי לוין

רפאל מתתיהו לוין (נולד ב-13 באוגוסט 1948, ח' באב ה'תש"ח, במחנה עקורים לכפלד, גרמניה) הוא פיזיקאי ומנהל ישראלי. היה ממקימי חברת נשיונל סמיקונדקטור ישראל[דרוש מקור] ומנכ"ל משותף של החברה שהפכה לטאואר סמיקונדקטור, ולימים לטאואר-ג'אז. פרסם מעל 20 מאמרים מדעיים וספר ביאור על ספר עמוס הנביא. לוין נולד ליעקב נתן ושרה איטה לוין, יוצאי פולין. עלה לישראל ב-1949. גדל בשכונת רמת חן ברמת גן. למד בבית הספר הממלכתי דתי הרא"ה שברמת גן ובישיבת בני עקיבא נחלים. את שירותו הצבאי עשה כלוחם בחטיבת הנח"ל. בעל תואר ראשון בפיזיקה ומתמטיקה (1973) ותואר שלישי בפיזיקה (1979) מהאוניברסיטה העברית. עבודת הדוקטורט שלו נעשתה בהדרכתו של פרופסור דוד שאלתיאל בנושא "חקר אינטראקציות חילוף ושדות גבישיים באבקות ובגבישים יחידים של תרכובות בין-מתכתיות". בין השנים 1979–1983, בבתר-דוקטורט שנעשה במעבדות בל שבניו ג'רזי, ארצות הברית, ולאחר מכן כחבר סגל במעבדות אלו, עסק במחקר ופיתוח של תהליכי ייצור של מעגלים משולבים. ב-1983 עבר לעבוד בנשיונל סמיקונדקטור שבעמק הסיליקון סנטה קלרה (קליפורניה). היה חבר בצוות שהקים את מפעל החברה במגדל העמק, ישראל. בשנים 1983–1995 מילא שורה של תפקידי ניהול בכירים בנשיונל סמיקונדקטור ישראל ששמה הוחלף לטאואר סמיקונדקטור לאחר קנייתה ב-1992 בידי קבוצת משקיעים. בשנים 1995–2003 שימש כמנכ"ל משותף של החברה ביחד עם ד"ר יואב ניסן-כהן. השניים הובילו את הקמת המפעל השני (FAB-2) של החברה. בשנת 2003 פרש מתפקידו ומאז הוא עוסק במחקר וכתיבה בנושאים שונים ביניהם מקרא, התפתחות ההלכה והיסטוריה של עם ישראל בימי בית שני. לוין נשוי לוורדה ואב לשלושה ילדים. אחיו של לוין, אפרים לוין, אף הוא דוקטור לפיזיקה. רפי לוין, באתר news1 Neal Sandler, A Chip Upstart In Galilee, Bloomberg February 26, 1996 (באנגלית) רפאל לוין, התנהגות חזקיהו ודורו לאחר המהפכה הדתית, מגדים נ"ו, עמ' 75–93 חגי הופר, ביקורת של חגי הופר על עמוס - הנביא מתקוע, 5.9.15 השקת הספר עמוס – הנביא מתקוע, סרטון בערוץ היוטיוב אריאל אטיאס, טאואר לא עוצרת: ראסל אלוואנגר צופה הכנסות של יותר ממיליארד דולר ולא חושש מהחובות, באתר ביזפורטל, 7 באפריל 2010 רפאל לוין, עמוס: הנביא מתקוע - עיונים בספר עמוס, ירושלים, ראובן מס, 2015 קרן צוריאל, ‏טאואר סמיקונדקטור: "בעצם, המשבר עדיין לא נגמר", באתר גלובס, 2 באוגוסט 2000 סופי שולמן מאת אורה קורן, חילופים בצמרת טאואר - כרמל ורניה יתמנה למנכ"ל זמני ויו"ר, באתר הארץ, 4 במרץ 2003
הידרותרוזאורוס

הידרותרוזאורוס (שם מדעי: Hydrotherosaurus; מילולית: "בהמת מים לטאית") הוא סוג של זוחל ימי ממשפחת האלאסמוזאוריים אשר חי לפני 66–70 מיליון שנה, בשלהי הקרטיקון, בחופי קליפורניה ממערב לאמריקה הצפונית. הוא סווג ב-1943 בידי החוקר סמואל פול וולס. בסוג נכלל מין יחיד - Hydrotherosaurus alexandrae שהיה קרובו של הפוטבזאורוס היפני. ההידרותרוזאורוס היה קרובו של האלאמוזאורוס בעל צוואר הנחש הארוך ודמה לו בגודלו. אורכו המוערך מגיע ל-7.77 מטרים (בעבר הוא נחשב גדול הרבה יותר, עד לאורך 13 מטרים) והיה בעל צוואר ארוך ביותר בעל 60 חוליות. לעומת זאת, היה הראש קטן יחסית, באורך של 33 ס"מ, והיו לו ארבעה זוגות סנפירים גדולים לצידי הגוף ששימשו לתנועה מהירה במים. הוא צד מיני דגים שונים במים ובאמצעות צווארו הארוך היה יכול להתגנב אליהם מבלי שרוב הגוף ייראה. לצידו חיו טורפים גדולים שכללו כרישים, מוזאזאוריים אימתניים ופליוזאורים אחרים קטלניים. ההידרותרוזאורוס נכחד בהכחדת הקרטיקון הגדולה, לפני 66 מיליון שנה. מדיה וקבצים בנושא הידרותרוזאורוס בוויקישיתוף הידרותרוזאורוס, באתר האנציקלופדיה של החיים (באנגלית) הידרותרוזאורוס, באתר GBIF (באנגלית)
אלפרד מסנה

אלפרד מסנה אי אורז'לייס (בקטלאנית: Alfred Massana i Urgellés, לעיתים נקרא בשם הספרדי "אלפרדו" (Alfredo);‏ 1892 – 24 במרץ 1924) היה כדורגלן ספרדי-קטלאני ששיחק כקשר בראשית המאה ה-20. מסנה שיחק בעיקר במועדונים שמהעיר ברצלונה, שהבולטים שבהם היו ברצלונה ואספניול. מסנה נולד וגדל בעיר ברצלונה, בירת קטלוניה, ובצעירותו שיחק בקבוצת הילדים של ברצלונה, הקבוצה הבכירה בעיר ובאזור. מסנה, ששיחק כקשר שמרבה לכבוש שערים בעזרת בעיטותיו החזקות ומשתמש ביכולת הכדרור שלו לעיתים קרובות, החל את הקריירה המקצועית שלו בקבוצה המקומית איקס, עמה זכה באליפות קטלוניה פעמיים, ב-1907 וב-1908. בהמשך שיחק באספניה דה ברצלונה במשך שנה בודדת, לפני שעבר לאספניול, גם שם היה שנה בלבד. ב-1911 עבר מסנה לקבוצה הבוגרת של ברצלונה, שם בילה במשך חמש שנים, לצד שחקנים כדוגמת מנואל אמצ'סורה, ג'ק גרינוול, רומה פורנס ופאולינו אלקנטרה. במדי ברצלונה ערך 131 הופעות בהן כבש 30 שערים - 22 מתוכם בשנים 1912 ו-1913. עם ברצלונה זכה פעמיים בגביע הספרדי, ב-1912 וב-1913, כשהוא פותח בשני משחקי הגמר. בנוסף היה שותף עם ברצלונה לשתי זכיות באליפות קטלוניה ולשתי זכיות בגביע הפירנאים, מהטורנירים הבינלאומיים הראשונים בהיסטוריית המשחק, בו השתתפו קבוצות מאזור הרי הפירנאים. ב-1916, בתום תקופתו בברצלונה, יצא מהעיר ברצלונה ועבר לשחק בטראסה. כעבור שנה חזר לעיר על מנת לשחק במדי אספניול, לה עזר לזכות באליפות קטלוניה ב-1918, ולאחר מכן פרש ממשחק. בנוסף לדרכו במועדונים, ערך מספר הופעות במדי נבחרת קטלוניה, שקיימה מספר משחקי ידידות באותה תקופה. ב-1924 הלך מסנה לעולמו, בגיל 32 בלבד. אחיו, סנטיאגו, היה כדורגלן גם הוא, ונכדו, טטה מונטוליו, היה פסנתרן ג'אז שזכה להצלחה בינלאומית. איקס אליפות קטלוניה (2): 1906/1907, 1907/1908 ברצלונה הגביע הספרדי (2): 1911/1912, 1912/1913 אליפות קטלוניה (2): 1912/1913, 1915/1916 גביע הפירנאים (2): 1912, 1913 אספניול אליפות קטלוניה: 1917/1918 Toni Closa; Josep Pablo, José Alberto Salas i Jordi Mas (2015). Gran diccionari de jugadors del Barça (בקטלאנית). Editorial Base. ISBN 978-84-16166-62-6. Antoni Closa, Jaume Rius. Selecció Catalana de Fútbol: nou dècades d'història. Any 1999. Editorial Jaume Rius. ISBN 8492294434 Alfredo Massana Urgellés,‏ עיתון לה ונגארדיה, 3.4.1924, עמ' 2 Tete, segun él mismo,‏ אל פאיס, 25.8.1997
לנצ'יה דדרה

לנצ'יה דדרה (באיטלקית: Lancia Dedra) היא מכונית משפחתית גדולה מתוצרת יצרנית הרכב האיטלקית לנצ'יה אשר יוצרה בין השנים 1989–1999 באיטליה וספרד. 4 דלתות - סדאן. 5 דלתות - סטיישן. 5 נוסעים. סוגי מנוע: מנועי בנזין, מנועי דיזל. מנוע הנעה קדמית. "1.6 i.e." - יוצר בין השנים 1989 - 1994, 1994 - 1998. "1.6 i.e. (cat)" - יוצר בין השנים 1992 - 1994. "1.6 16v" - יוצר בין השנים 1998 - 1999. "1.8 i.e. bialbero" - יוצר בין השנים 1989 - 1994. "1.8 16v" - יוצר בין השנים 1996 - 1997. "1.8 16v V.V.T. (fasatura variabile)" - יוצר בין השנים 1996 - 1999. "2.0 i.e. bialbero" - יוצר בין השנים "2.0 Automatic" - יוצר בין השנים 1992 - 1997. "2.0 16v" - יוצר בין השנים 1994 - 1996. "2.0 16v integrale" - יוצר בין השנים 1994 - 1997. "2.0 Turbo 8v HF" - יוצר בין השנים 1991 - 1994. "1.9 turbo ds" - יוצר בין השנים 1989 - 1993. "1.9 turbo ds cat" - יוצר בין השנים 1993 - 1999. 1,581 סמ"ק המפיק 75 כ"ס, 90 כ"ס, 103 כ"ס (מנועי בנזין). 1,756 סמ"ק המפיק 105 כ"ס, 109 כ"ס (מנועי בנזין). 1,747 סמ"ק המפיק 113 כ"ס, 131 כ"ס (מנועי בנזין). 1,995 סמ"ק המפיק 113 כ"ס, 115 כ"ס, 117 כ"ס, 139 כ"ס (מנועי בנזין). 1,995 סמ"ק המפיק 165 כ"ס, 172 כ"ס, 180 כ"ס (מגדש טורבו (מנועי בנזין). 1,929 סמ"ק המפיק 90 כ"ס, 92 כ"ס (מנועי טורבו דיזל). "לנצ'יה דדרה" "לנצ'יה דדרה" "לנצ'יה דדרה" - מבט ללוח מחוונים "לנצ'יה דדרה" - מבט לתא הנהג "לנצ'יה דדרה" "לנצ'יה דדרה" "לנצ'יה דדרה" - סטיישן "לנצ'יה דדרה" - סטיישן "לנצ'יה דדרה" - סטיישן "לנצ'יה דדרה" - סטיישן לנצ'יה לנצ'יה 2000 לנצ'יה פריזמה מדיה וקבצים בנושא לנצ'יה דדרה בוויקישיתוף לנצ'יה דדרה, סרטון באתר יוטיוב "לנצ'יה דדרה" - קטלוג (מפרט טכני) automobile-catalog.com/model/lancia/dedra "לנצ'יה דדרה" 1995-1999 autoevolution.com/cars/lancia-dedra-1995 "לנצ'יה דדרה" 1.6 סטיישן, שנת 1998 - מפרט טכני carfolio.com/specifications/models/car